hu en hu en hu hu hu hu en en hu en hu hu hu hu hu fr en hu hu hu hu hu hu hu hu hu hu hu hu hu zh en hu hu hu hu zh en hu hu hu zh en hu hu hu hu zh en hu hu hu hu hu zh en hu hu en en en en en en en en et en hu hu hu hu hu hu hu hu hu hu hu hu hu en hu hu hu hu en en en en en en en hu hu eo
Magyar podcast toplista 2020 - Szubjektív magyar podcast ajánló
Photo by Andrea Piacquadio on Pexels.com
Összeállítottam egy szubjektív magyar podcast toplistát a 2020-as évre. Biztos vagyok benne, hogy hozzám hasonlóan egyre többen fogják felfedezni maguknak ezt a műfajt. Nekik szeretnék segíteni ezzel a magyar podcast ajánlóval. Ez az én legkedvesebb magyar nyelvű csatornáim gyűjteménye. Ezekkel kezdtem a podcasttal való ismerkedést.
Arról, hogy mi a podcast, és miért jó podcastot hallgatni, egy korábbi bejegyzésben írtam:
A podcast (ejtheted podkasztnak vagy podkesztnek is) nagyon egyszerűen fogalmazva egy hanganyag, amit készítője az interneten tesz közzé. Egy online, rádióadás szerű tartalom, ami sokkal több a szimpla rádiónál. Olyan, mint egy rendszeresen jelentkező rádióműsor, aminek az adásait (epizódjait) akkor és annyiszor hallgathatod meg, amikor és ahányszor csak kedved tartja. A szolgáltatás teljesen ingyenes.
A legjobb magyar podcast csatornák hivatalos toplistáját többek között a podtail.com oldalon követheted figyelemmel. A ranglista az Apple és a Podtail lejátszási adatain alapul. Az az igazság, hogy a listát vezető podcast csatornák nekem egyáltalán nem fekszenek, bele sem hallgattam. Inkább az enyémhez hasonló blogposztokból és a már hallgatott csatornák műsorajánlóiból bővítem azoknak a hazai podcast adásoknak a listáját, amit hallgatni szeretnék.
Sokszor mondtam már, hogy nagy szívfájdalmam, hogy a gyerekek születése óta szinte egyáltalán nincs időm, lehetőségem olvasni. Az elmúlt években amúgy is inkább angolul olvastam, úgyhogy eléggé elvesztettem a fonalat a hazai könyvújdonságokat illetően. Nemrégiben fedeztem fel, hogy a Libri külföldre is szállít könyvet, és ahogy az oldalukat böngésztem, rájöttem, hogy fogalmam sincs, mit olvasnék szívesen.
Ebben is segít a Lapozz a 99-re! A podcastot a Nincs időm olvasni kihívás ötletgazdája, Szabados Ági vezeti, de a műsort egy profi háttércsapat készíti. Ez nagyban hozzájárul a csatorna jó minőségéhez. Szabados Áginak kellemes orgánuma van és választékosan beszél, úgyhogy ezeket az adásokat még akkor is élvezet hallgatni, ha az adott téma éppen nem érdekel különösebben.
Minden podcast epizód három részre tagolódik. Először van egy hosszabb interjú, utána két könyvajánló. Újságíróként talán kritikusabban hallgatom ezeket az interjúkat, szerintem Ági kérdezési technikáján lehetne még csiszolni. De ez összességében nem von le a műsorok élvezhetőségéből.
Nekem egyelőre tényleg nincs időm olvasni. De a könyves podcastnak köszönhetően most már legalább tudom, hogy mit szeretnék elolvasni, ha lenne.
Rating: 4 out of 5.
A tudományok területe tőlem igen távol áll. Azért választottam ezt a podcast csatornát, mert szeretnék az ezen a területen lévő hiányosságaimon dolgozni. Kellően tájékozott már sosem leszek, de azért próbálkozom, hogy legalább néha derengjen valami.
A Szertár podcast házigazdája Zsíros László Róbert kertészmérnökként végzett, majd a molekuláris biológia területén végezte Phd kutatásait. Hosszú ideje foglalkozik tudományos ismeretterjesztéssel. A műsor a legbonyolultabb témát is olyan közérthetően képes megközelíteni, hogy minden adás végén sikerélményt ad, hogy ma is megértettem egy szeletét annak a világnak, amihez annyira nem volt semmi közöm évtizedekig. Sajnálom, hogy diákéveim alatt nem találkoztam hozzá fogható személyiséggel. Biológus akkor sem lett volna belőlem, de nem kellett volna a kínok kínját elszenvednem míg eljuottam az érettségiig.
A podcast gyorsan reagál az aktuális történésekre, például nemrégiben a horvátországi földrengések kapcsán készült el egy epizód. Nagyon szerettem a British Council támogatásával készült magyar-angol nyelvű mini sorozatot is a COVID19 kapcsán. A témák, az interjúalanyok mindig változatosak, néha meghökkentőek. A beszélgetések élvezetesek. Nem hittem volna, hogy valah ilyet mondok, de az eddigiek közül azt hiszem ez a tudományos podcast a kedvencem.
Rating: 5 out of 5.
Az élet, meg minden
Tóth Szabolcs Töhötöm, a Magyar Nemzet egykori főszerkesztő-helyettesének portréinterjú podcastja elsőre riasztott. A masszív, másfél-kétórás beszélgetéseknek nehezen álltam neki, mert tudtam, hogy úgysem fogom tudni egyszerre meghallgatni őket. Attól tartottam, hogy megszakítva nem fogom tudni újra felvenni a fonalat. Vagy hogy egyszerűen csak az interúk túl vontatottak lesznek. Szerencsére tévedtem.
Az epizódok hossza miatt ez a csatorna nem hetente frissül. Nagyjából havonta jelentkezik új részekkel. Csak elképzelni tudom azt az irdatlan mennyiségű munkát, amit Tóth Szabolcs Töhötöm ebbe a podcast csatornába fektet. A felkészülés, a monstre adások szerkesztése önmagában nem kis feladat. De a csatorna erőssége, hogy minden egyes epizódhoz gazdag jegyzet is tartozik linkekkel. Érdemes az adás saját weboldalát is felkeresni.
Rating: 5 out of 5.
Kadarkai Endre Felforgatók című portréinterú podcastja az eddigiektől eltérő formátumban, évadonkénti felosztásban jelentkezik. A műsort ugyanaz a cég készíti, mint Szabados Ági podcastját, és a kivitelezést ugyanaz az igényesség jellemzi.
A Felforgatókra nemrég találtam rá, még csak néhány epizódot hallgattam meg belőle. Ez alapján a pár adás alapján az a benyomásom, hogy ebből a podcastból a készítői korántsem hozták ki a maximumot. A meghívottak listája parádés, legtöbbjük olyan név, amire szinte gondolkozás nélkül kattint az ember. De az interjúk néha nem mennek elég mélyre. A kérdések lehetnének tartalmasabbak is. Épp a minap hallgattam meg egy korábbi, Kovács (Kovi) István pornóproducerrel készült beszélgetést. Kifejezetten idegesítő volt az a fajta óvatoskodás, ahogyan Kadarkai időnként a témát kerülgette. Ha valaki nem akar egy bevállalós témáról a dolgokat a nevén nevezve beszélgetni, akkor nem kell egy pornóproducert meghívni vendégnek.
A csatornának hamarosan indul a harmadik évada. Nem írtam még le, bizalmat szavazok neki.
Rating: 4 out of 5.
Történetek a forró szaunák és a hideg vizű tavak országáról. Keresd a kedvenc podcast lejátszódon és iratkozz fel!
Végezetül egy másik terület: sport. Véletlenül fedeztem fel Csisztu Zsuzsa egykori tornász, tévériporter sport podcastját. Őszintén nem tudom, miért hallgattam bele, mert Csisztu Zsuzsát tévés személyiségként nem szerettem különösebben. Ez is egy viszonylag új csatorna, ebben a pillanatban harminc epizóddal a lejátszási listán, úgyhogy még bőven van hova kifutnia magát.
A műsorban neves sportolók fordulnak meg, a témák naprakészek vagy különlegesek. Különösen érdekes volt például az anyaság/apaság és az élsport kapcsolatát körbejáró beszélgetés. Csisztu felkészült, kellemes a fülnek, az adások igényesen kivitelezettek.
Egyetlen egy dolog zavar, de ez nem a csatorna, hanem Csisztus Zsuzsa “hibája”. Valahogy egyfolytában az az érzésem, mintha túltengene benne a bizonyításai vágy. Olyan, mint egy gátlásos falusi kislány, aki saját érdemei és kemény munkája árán magasra jutott. De mintha valahogy ezt ő maga nem lenne képes feldolgozni, elfogadni. Kevesebb önfényezés, kevesebb izzadtság jót tenne a podcastnak. Enélkül is megállja a helyét.
Rating: 4 out of 5.
Ezek voltak az én kedvenc hazai podcast csatornáim 2020-ból. Remélem, találsz közöttük kedvedre valót.
Neked mi a kedvenc magyar nyelvű podcast csatornád? Kiket szoktál hallgatni? Szeretném tovább bővíteni a listát 2021-ben. Írd meg kommentben, mit ajánlasz!
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.